
AVIZ

asupra proiectului de Lege pentru aprobarea Ordonanţei Guvernului nr.3/2009 privind unele măsuri fiscale în domeniul taxelor consulare


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.3/2009 privind unele măsuri fiscale în domeniul taxelor consulare, trimis cu adresa nr. P.L.x-161 din 2 martie 2009, înregistrat sub nr. 31/279 din 5 martie 2009.


Proiectul de lege a fost adoptat de Senat,  în calitate de primă Cameră sesizată, în şedinţa din 25 februarie 2008.


Camera Deputaţilor este Cameră decizională conform prevederilor art. 75 alin. (1) şi (3) din Constituţia României, republicată, şi 92 alin. (9) pct.1 din Regulamentul Camerei Deputaţilor, republicat, cu modificările ulterioare.


Potrivit prevederilor art. 61 din Regulamentul Camerei Deputaţilor, Comisia a dezbătut  acest proiect de lege,  în şedinţa din 17 martie 2009.


Membrii comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ, transmis cu nr. 40 din 23.01.2009.


La dezbateri, au participat în calitate de invitaţi din partea Ministerului Administraţiei şi Internelor  domnul Ovidiu Simina, consilier secretar de stat şi doamna Cristina Vasilache, şef serviciu, Oficiul Român pentru Imigrări. 



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat, cu un amendament admis, redat în anexă. 

În raport de obiectul şi conţinutul său, proiectul de lege face parte din categoria legilor ordinare.
      PREŞEDINTE,                                                SECRETAR,                                            
       Daniel BUDA                                      Gabriel ANDRONACHE
Expert  Mihaela Ivan-Cucu
Anexa 
PLx. 161/2009

Amendament admis

	Nr. crt.
	Text adoptat de Senat
	Amendament (autor)
	Motivare

	1. 
	LEGE

pentru aprobarea Ordonanţei Guvernului nr.3/2009 privind unele măsuri fiscale în domeniul taxelor consulare  
	Nemodificat.
	

	2. 
	Articol unic. - Se aprobă Ordonanţa Guvernului nr.3 din 22 ianuarie 2009 privind unele măsuri fiscale în domeniul taxelor consulare, adoptată în temeiul art. 1 pct.I.14 din Legea nr. 306/2008 privind abilitarea Guvernului de a emite ordonanţe, publicată în Monitorul Oficial al României, Partea I, nr. 60 din 30 ianuarie 2009. 


	Articol unic - Se aprobă Ordonanţa Guvernului nr.3 din 22 ianuarie 2009 privind unele măsuri fiscale în domeniul taxelor consulare, adoptată în temeiul art. 1 pct.I.14 din Legea nr. 306/2008 privind abilitarea Guvernului de a emite ordonanţe, publicată în Monitorul Oficial al României, Partea I, nr. 60 din 30 ianuarie 2009, cu următoarea modificare: 

(Autor: Comisia juridică.)
	- tehnică legislativă

	3. 
	-----------------
	- La art. I după pct. 3 se introduce se introduce un nou punct, pct. 4, cu următorul cuprins:
	

	4. 
	-----------------
	4. La anexă, după punctul 3 din Notă se introduce un punct nou, punctul 4 cu următorul cuprins:

 „4. Taxa stabilită la punctul 3 de la lit. B din anexa nr. 1 la O.G. nr. 24/1992 privind stabilirea serviciilor consulare şi a taxelor percepute pentru prestarea acestora, prevăzută pentru prelungirea dreptului de şedere temporară a cetăţenilor străini inclusiv în cazul prelungirii dreptului de şedere temporară a fiecărei persoane incluse în paşaportul titularului, se percepe în acelaşi cuantum cu cel prevăzut pentru taxa de la pct.4 al lit.B din tabel, transformată în lei proveniţi din schimb valutar.”

(Autor:  Comisia juridică.)
	Intervenţiile legislative succesive în domeniu au permis apariţia unor lacune de reglementare în cazul prelungirii dreptului de şedere temporară a străinilor, prestaţie pentru care nu mai este posibilă identificarea precisă a taxei percepute. 

